Distrikto Leer

La distrikto Leer [Lea] (germane Landkreis Leer) situas en la federacia lando Malsupra Saksio, en la nordokcidento de Germanio. Administra centro estas la samnoma urbo Leer. La distrikto estas parto de la historia regiono Orienta Frislando kaj konsistigas ĝian sudon. Ĝi havas areon de 1 086 km², kaj fine de decembro 2024 ĝi havis 169 103 loĝantojn. Geografio La distrikto Leer situas en la pleja okcidento de Germanio. La rivero Ems kaj ĝia golfa enfluejo en la Nordan Maron, la Dollart, limigas ĝin okcidente. Aliflanke de la Ems komenciĝas la provinco Groningo de Nederlando. Al la distrikto apartenas la plej okcidenta el la Orientfrisaj insuloj, kiu nomiĝas Borkum. Eksteraj ligiloj oficialaj retaj paĝoj de la distrikto, germanlingvaj